Amerikanci danas slave praznik Dan Zahvalnosti
Ppredsjednika Abrahama Lincolna je 1863. počeo slaviti ovaj praznik, a Franklin Delano Roosevelt je 1942. godine podpisao zakon kojim s
Amerikanci danas slave praznik Dan Zahvalnosti. Ovaj dan se slavi kao praznik nakon proklamacije predsjednika Abrahama Lincolna 1863. Predjsednik Franklin Delano Roosevelt je potpisao prijedlog zakona 1942. godine kojim se četvrti četvrtak u novembru označava kao Dan zahvalnosti. U New Yorku se danas održava poznata godišnja Macys parada. Milioni Amerikanaca putuju kako bi ovaj praznik proveli s obitelji i prijateljima. Thanksgiving, Dan zahvalnosti, započeo je kao proslava žetve, a danas je to dan za okupljanje porodica. Većina taj praznik u Americi slavi uz pečenu ćurku, gledanje fudbala, ali sa ovim praznikom počinje i sezona kupovine za Božić. Ali, kako je za Glas Amerike isvijestio Brian Padden, mnogi drugi ljudi su shvatili da je pomaganje drugima najbolji način da se iskaže zahvalnost. Ovo je najužurbanija sedmica u toku godine za Hranu i prijatelje, organizaciju u Washington D.C-u, koja obezbjedjuje obroke za one sa smrtonosnim bolestima poput AIDS-a i raka. Osoblje i dobrovoljci ovdje pripremaju više od tri i po hiljade večera za Thanksgiving, kompletno sa pečenim ćurkama, sosom od brusnica i krompir salatom. Kuhar Vincent Muia kaže da pripremanje ovih složenih obroka, svake godine predstavlja izazov ovoj dobrovoljnoj operaciji služenja hrane. “ Pogledajte količinu hrane koju kupujemo, količinu koja mora biti uradjena u tri do četiri dana, broj dobrovoljaca koji kroz ovo prolaze, potpun obim svega što se dogadja. Organizacija Hrana i prijatelji se oslanja na dobrovoljce da pripreme obroke, kao što je penzionisana učiteljica Marlene Hoffman. Ljudima treba pomoć, a ja imam vremena, kaže ona. I Debby Greenstein koja trinaest godina ovdje dobrovoljno radi. “Osim činjenice da je ova misija zaista važna, obezbjedjivanje hrane za ljude koji su bolesni je način da im se pomaže da budu dobro, meni je ovdje naprosto dobro i oni su postali dio moje porodice, ostane hrane i za mene.” Ovi dobrovoljci kažu da, pomaganjem drugima dobiju osjećaj zadovoljstva i svrhe. Većina ovih dobrovoljaca medjutim i ne vidi ljude kojima pomažu. Ali Nancy Sahli ih vidi: To su ljudi kojima ja dostavim hranu, koji znaju da će uskoro umrijeti. Nancy Sahli se penzionisala od posla u državnoj službi i u posljednje dvije godine je dostavljala hranu za Hranu i prijatelje. “Šta treba da očekujete nije toliko stanje slabosti već stvarna potvrda ljudskog duha. To je jedna od stvari koja me drži da nastavim u ovoj zajedničkoj humanosti, koju imam sa svakim od ovih ljudi. Danas ona donosi obrok za Mary Buck koja je isuviše bolesna da izadje iz kuće. MARY BACK: Bila sam u bolnici za oboljele od raka, zato sam dobijala ove obroke od Hrane i prijatelja. Humanitarne organizacije u Americi kao što je Hrana i prijatelji vide veliki val dobrovoljnog rada za vrijeme Dana zahvalnosti. One se nadaju da će neki dobrovoljci kao što je Nancy Salhi nastaviti da daju sve od sebe i nakon praznika.